เล็งนานละร้านนี้ ด้วยความที่เผลอไปเห็นวาราบิโมจิของร้านนี้ในไอจีเข้า เลยต้องมาท้าพิสูจน์ความวาราบิสะหน่อย
สั่งเป็นพาร์เฟ่วาราบิ(125บาท) ของที่ร้าน อันนี้เป็นตัวแนะนำ พนักงานที่ร้านรู้งานมาก แบบแนะนำได้หมด อะไรเป็นอะไร ใส่กี่ชิ้น อะไรคุ้มกว่ากัน
เค้าบอกว่าสั่งแบบเป็นพาร์เฟ่ที่เค้ามีให้อยู่แล้วคุ้มกว่า สั่งเป็นซอฟครีมแล้วมีเพิ่มท้อปปิ้งเอง
ถ้วยนี้กินกันสองคนกำลังพอดี เหมาะเป็นของหวานตบท้าย แต่ถ้าใครกินคาวมาไม่อิ่ม ก็จัดไปคนเดียวถ้วยเดียวเลยก็ได้นะ

สิ่งที่เห็นคือความอลังการ ไล่จากบนสุดนะ เป็นซอฟครีมชาเขียว ออกหวานๆ ข้างๆเป็นวาราบิโมจิ มีให้4ชิ้น พร้อมกับโมจิลูกยักษ์มาก2ชิ้น
เอาล่ะมาท้าความหนืดของวาราบิโมจิ ขอบอกก่อนว่า เราจะเอาไปเทียบกับที่กินที่ญี่ปุ่น555 ความเหนียวก็เหนียวนะ แต่ยังมีความเจลลี่อยู่อะ ไม่ได้เหนียว100% แต่ก็ถือว่าเป็นวาราบิที่ถูกใจเราที่สุดในไทยตอนนี้นะ 
โมจิไซส์ยักษ์คือต้องกัดนะ ไม่งั้นคงยัดๆเข้าไปไม่รู้รสชาติอะ เหนียวมาก! ไม่มีไส้ ชอบๆ ด้วยความเหนียวขั้นสุด
มีถั่วแดงธรรมดาๆ กับวุ้นสีดำกับสีเขียวเสียบไม้แถมมา รสชาติไม่ต่างกัน
ชั้นต่อไปเป็นเหมือนส่วนสีดำของโอริโอ้เอามาทุบละเอียดอะ กินรวมกับซอฟครีมฟินดีนะ 
ชั้นต่อมาเป็นครีมขาวๆ เราว่ามันออกครีมๆหวานๆกินรวมกันกับโอริโอ้ก้อร่อยดี
ชั้นสุดท้ายเป็นไข่มุก เม็ดเล็กๆ เราไม่ค่อยชอบไข่มุกเท่าไหร่ เลยไม่มีความเห็นเรื่องไข่มุก

เอาเป็นว่าคุ้ม วันหลังมาแถวนี้กินอีก!